b'\n_START_ARTICLE_\nCiuperci necomestibile\n_START_PARAGRAPH_\nCiuperci necomestibile din Regnul Fungi de tip Ascomycota precum Basidiomycota (care au p\xc4\x83l\xc4\x83rie \xc8\x99i picior), a nu se confunda cu ciupercile microscopice, mucegaiurile \xc8\x99i cele care produc bolile numite micoze) exist\xc4\x83 \xc3\xaen num\xc4\x83r mare. Aici sunt enumerate  doar c\xc3\xa2teva exemplare. \xc8\x98i \xc3\xaen Rom\xc3\xa2nia cresc sute de specii necomestibile, fiind de miros nepl\xc4\x83cut, gust prea amar respectiv iute sau din cauza caracteristicilor c\xc4\x83rnii improprii consumului uman. Ad\xc4\x83ugate acestei clasific\xc4\x83ri sunt de asemenea ciuperci \xc3\xaenc\xc4\x83 nedeterminate.\n_START_SECTION_\nCiuperci suspecte\n_START_PARAGRAPH_\nAsupra unor ciuperci mari, planeaz\xc4\x83 b\xc4\x83nuiala toxicit\xc4\x83\xc8\x9bii, de\xc8\x99i \xc3\xaenc\xc4\x83 nu s-au izolat substan\xc8\x9be capabile s\xc4\x83 produc\xc4\x83 \xc3\xaen mod cert otr\xc4\x83virea. Nici practica clinic\xc4\x83 nu se dovede\xc8\x99te de mare folos \xc3\xaen cazul acestor  fungi, c\xc4\x83ci pentru una \xc8\x99i aceia\xc8\x99i specie, exist\xc4\x83 at\xc3\xa2t persoane care manifest\xc4\x83 la consum simptome specifice intoxic\xc4\x83rii, c\xc3\xa2t \xc8\x99i oameni ce nu se intoxic\xc4\x83, indiferent de cantitatea consumat\xc4\x83. Dintre speciile suspecte de ciuperci, amintim dou\xc4\x83 specii: (de exemplu Cortinarius semisanguineus sin. Dermocybe semisanguinea \xc8\x99i Russula acrifolia.\n_START_SECTION_\nRezumat\n_START_PARAGRAPH_\n\xc3\x8en Europa sunt cunoscute mai mult de 6000 de soiuri de ciuperci basidiomicete din care peste 800 sunt necomestibile, incluz\xc3\xa2nd bure\xc8\x9bi de fapt bine descri\xc8\x99i, dar de valoare \xc3\xaenc\xc4\x83 necunoscut\xc4\x83. Multe din ele se pot g\xc4\x83si \xc8\x99i \xc3\xaen Rom\xc3\xa2nia. _NEWLINE_Trebuie subliniat faptul c\xc4\x83 sim\xc8\x9bul mirosului \xc8\x99i al gustului este dezvoltat la fiecare om altfel. De asemenea, fiecare individ dezvolt\xc4\x83 \xc3\xaen cursul vie\xc8\x9bii preferin\xc8\x9be diferite \xc3\xaen acest domeniu. Astfel \xe2\x80\x93 cu excep\xc8\x9bia speciilor f\xc4\x83r\xc4\x83 echivoc sc\xc3\xa2rboase \xe2\x80\x93 clasificarea unei ciuperci ca necomestibil\xc4\x83 r\xc4\x83m\xc3\xa2ne par\xc8\x9bial \xc3\xaen m\xc3\xa2inile opinii proprie._NEWLINE_Toate ciupercile necomestibile sunt marcate sub imagini cu\xc2\xa0!.'